NVG gaan ook teen Abrahams-uitspraak appelleer | Maroela Media
Dit volg nadat die presidensie Vrydag in ŉ verklaring gesê het gaan ook appèl teen dié uitspraak aanteken.
Die hof het Vrydag bevind Abrahams se aanstelling was onwettig en moet daarom ter syde gestel word. Dié uitspraak volg nadat burgerlike organisasies die hof genader het om ŉ goue handdruk van R17 miljoen wat Mxolisi Nxasana, Abrahams se voorganger, in 2015 ontvang het onwettig te laat verklaar.
Regter Dunstan Mlambo het beveel dat adj.pres. Cyril Ramaphosa binne 60 dae ŉ nuwe NDOV aanstel en dat pres. Zuma dus die mag vir dié aanstelling ontneem word. Mlambo het in sy uitspraak gesê daar is nou geen struikelblok meer in die pad om ŉ strafregtelike verhoor teen Zuma te begin nie.
Die DA het in sy reaksie op die uitspraak gesê Zuma wil slegs teen dié uitspraak appelleer omdat hy dié verhoor teen homself vertraag – een wat hy jare gelede al in die oë moes kyk.
Die NVG het aangevoer dat hy gaan appelleer omdat Abrahams se betrokkenheid by dié liggaam “baie stabiliteit” te weeg gebring het.
“Die NVG die afgelope twee jaar onder Abrahams se leiding sy beste prestasie behaal sedert die liggaam se ontstaan in 1998. In die 2016/2017-boekjaar het die organisasie 88% van sy doelwitte behaal. Die stabiliteit van die NVG en effektiewe dienslewering bly vir Abrahams van kardinale belang, en hy bly daartoe verbind om te verseker dat die organisasie steeds sonder vrees, voordele of vooroordeel voortwerk,” lui ŉ verklaring van die organisasie.
Kan glo hulle het 88% dielwitte bereik Die ander 12% is Zuma en sy trawante wat hulle voor bang is
HY BESKERM NOG VIR JZ,vervolg JZ dan sal ons moontlik glo wat sy sukses is
Wat sou die doelwitte wees?
Om vervolging teen Zuma te vermy?
Ek kan glo met Abrahams daar is daar baie stabiliteit, vir Zuma.
Die NVG “het 88% van sy doelwitte behaal.” Regtig? Beteken dit die NVG het ‘n vervolgingsuksessyfer van 88%? Of beteken dit misdaad het met 88% gedaal? Dalk 88% van nuwe aanstellings ZUMA-kronies? Dalk 88% van alle teekoppies gewas binne 24 uur? Dalk 88% van alle tenders aan die Gupta’s? Sal graag wil weet watter teikens behaal is.
Kyk ann7 en die denkpatroon van Zuma et al word duidelik. Eintlik is ‘n outokrasie vir na 1994 beding of eerder opgeeis en op ‘n skinkbord oorhandig. Mens hoef nie die Wizard of Oz te wees om gou te snap watter mag jou toeval sodra jy die landsleisels vasvat nie. Zuma se helpers dra hom op die hande omdat hy sorg dat hulle hom graag wil dien…